PTG วิ่ง 3% เก็งงบ Q2 ฟื้น ลุ้นกำไรปีนี้โต 55% โบรกเคาะเป้า 17.80 บ. อัพไซด์ 25%
PTG วิ่ง 3% เก็งงบ Q2 ฟื้น ลุ้นกำไรปีนี้โต 55% จากปริมาณขายน้ำมันและค่าการตลาดน้ำมันที่ดีขึ้น ภายหลังโควิดคลี่คลายและการกลับมาเปิดกิจกรรมทางเศรษฐกิจเป็นปกติ
PTG วิ่ง 3% เก็งงบ Q2 ฟื้น ลุ้นกำไรปีนี้โต 55% จากปริมาณขายน้ำมันและค่าการตลาดน้ำมันที่ดีขึ้น ภายหลังโควิดคลี่คลายและการกลับมาเปิดกิจกรรมทางเศรษฐกิจเป็นปกติ
11 ก.ค. 2565

ผู้สื่อข่าวรายงานว่า วันนี้ (11 ก.ค.65) ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ณ เวลา 10:59 น. อยู่ที่ระดับ 14.20 บาท บวก 0.40 บาท หรือ 2.90% สูงสุดที่ระดับ 14.30 บาท ต่ำสุดที่ระดับ 13.70 บาท ด้วยมูลค่าการซื้อขาย 154.39 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 25%

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (11 ก.ค.65) ว่า คาดผลการดำเนินงานไตรมาส 2/65 เริ่มฟื้นตัวจากไตรมาสก่อน ทั้งจากปริมาณขายน้ำมันและค่าการตลาดน้ำมันที่ดีขึ้น ซึ่งเป็นผลมาจากการผ่อนคลายมาตรการโควิดและการกลับมาเปิดกิจกรรมทางเศรษฐกิจเป็นปกติ อย่างไรก็ดีคาดกำไรปีนี้ฟื้นตัว เติบโตอยู่ที่ 55% จากงวดเดียวกันของปีก่อน แนะนำราคาเป้าหมาย 17.80 บาท